《制置侍郎阁学台座俯从乡论营求胜地改建贡闱》
宋代·度正

中兴诏下九重天，分建科场贡蜀贤。
急就佛宫嫌北面，载开儒蜀堕西偏。
得人自昔英才盛，择地于今气象全。
多士深思公雅意，要收鸿硕副详延。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。